Document ID: 32003R0068

Uredba Komisije (ES) št. 68/2003
z dne 16. januarja 2003
o uporabi podatkov iz virov razen statističnih raziskovanj in o rokih za sporočanje rezultatov raziskovanja o strukturi kmetijskih gospodarstev za leto 2003
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 571/88 z dne 29. februarja 1988 o organizaciji raziskovanj Skupnosti o strukturi kmetijskih gospodarstev [1], kakor je bila nazadnje spremenjena z Uredbo Komisije (ES) št. 143/2002 [2], in zlasti člena 8(2) in točke 5 v Prilogi II,
ob upoštevanju naslednjega:
(1) V skladu s členom 8(2) Uredbe Sveta (EGS) št. 571/88 so nekatere države članice zahtevale pooblastilo Komisije za uporabo podatkov, ki so že na voljo iz virov razen statističnih raziskovanj, za nekatere karakteristike.
(2) Rezultati raziskovanj strukture so zelo pomembni za skupno kmetijsko politiko. Treba je ohraniti visoko kakovost podatkov in zato je uporaba podatkov iz virov razen statističnih raziskovanj sprejemljiva samo, če so ti podatki tako zanesljivi kot tisti iz statističnih raziskovanj.
(3) Roke za sporočanje posameznih podatkov raziskovanja iz raziskovanj strukture kmetijskih gospodarstev za leto 2003 določi Komisija ob upoštevanju dejstva, da se časovni načrt za izvajanje raziskovalnega dela razlikuje med državami članicami.
(4) Pomembnost rezultatov raziskovanj strukture za skupno kmetijsko politiko in povečana zahteva po najnovejših podatkih pomenita, da morajo biti podatki iz raziskovanj obdelani in sporočeni Komisiji (Eurostatu) v najhitrejšem možnem času.
(5) Ukrepi, predvideni v tej uredbi, so v skladu z mnenjem Stalnega odbora za kmetijsko statistiko -
SPREJELA NASLEDNJO UREDBO:
Člen 1
1. Danska, Nemčija, Nizozemska, Avstrija, Švedska in Združeno kraljestvo so pooblaščene za uporabo podatkov, ki so že na voljo iz virov razen statističnih raziskovanj za raziskovanja strukture kmetijskih gospodarstev za leto 2003. Viri, ki se uporabljajo, so navedeni v Prilogi I k tej uredbi.
2. Države članice iz odstavka 1 sprejmejo potrebne ukrepe za zagotovitev, da so ti podatki vsaj enake kakovosti kot podatki, dobljeni iz statističnih raziskovanj.
Člen 2
V rokih, določenih v Prilogi II, države članice sporočijo preverjene podatke posameznega raziskovanja iz raziskovanj za leto 2003 o strukturi kmetijskih gospodarstev.
Člen 3
Ta uredba začne veljati dvajseti dan po objavi v Uradnem listu Evropskih skupnosti.
Ta uredba je v celoti zavezujoča in se neposredno uporablja v vseh državah članicah.
V Bruslju, 16. januarja 2003

Labels: 18
6